
era,  regioni  superciliorum  illata,  qualiacunque  sunt, 
maximi  sunt  momenti,  Quae  vulnera  ut  omnino  per  pri- 
mam  intentionem  sanescant,  maxima  est  adhibenda  di- 
ligentia,  alioquin  enim  fieri  facile  potest,  ut  male  eveniant. 
Si  enim  vulnus  suppuratione  sanescit,  effici  potest,  ut 
breviore  cicatrice  lagophthalmus  sive  ectropium  palpebrae 
superioris  oriatur;  cicatrix  autem  latior  efficit  ptosin  pal- 
pebrae.  Quae  vitia  non  solum  magnam  deformitatem  af- 
ferunt,  sed  etiam  causam,  cur  morbi  oculi  bulbi  maxime 
periculosi  existant,  exhibere  possunt.  Quum  vulnera  lae- 
sionesque  superioris  palpebrae  sive  arcus  superciliorum 
maximi  sint  momenti,  quod  ad  haec,  quae  diximus, 
vitia,  multo  majoris  dignitatis  sunt,  quia  eis  non  raro  lu- 
men  oculi  exstinctum  esse  dicitur.  Jam  enim  antiquissi- 
mis  temporibus  innotuerunt  observationes ,  quibus  vulnera 
et  laesiones  hujus  regionis  saepe  amblyopiam  atque 
amaurosin  attulerunt,  et  magno  exemplorum  numero  viro- 
rum  amplissimorum,  vulneribus  superciliorum  amaurosin 
esse  effectam,  est  comprobatum.  Jam  in  libris  Hippo- 
cratis ')  dictum  est,  homines  laesionibus  regioni  super- 


1)  Hippocratis  Coacae  praenot.  Sect.  III.  No.  391,  Ed.  Lind. 
T.  I.  p.  573. 

ciliorum  illatis  lumina  oculorum  amittere.  Quod  dictum 
observationibus  affirmant:  Morgagni^),  Valsalva'),  Fa- 
bricius  Hildanus'),  Sabatier,  Roux,  Beer*),  Benedict*), 
Lawrence  °),  Canstatt,  Guersent '),  Sichel '),  Richter "),  alii. 

Autumnalij  tempore  anni  praeteriti  curabatur  in  cli- 
nico  chirurgico  Halensi  vir,  annos  quinguaginta  sex  natus» 
cui  ante  menses  duos  supra  oculum  sinistrum  pertica  pla- 
gam  intulerat.  Ex  quo  tempore  vir  sensim  sensimque 
lumen  oculi  sinistri  exstingui  sensit,  ita  ut  hodie  (post 
laesionem  menses  duos)  amaurosis  perfecta  esset,  imo 
acies  oculi  dextri  deminui  coepisset.  Vulnus  ibi  abfuerat; 
in  oculo,  superciliis,  palpebris  vidimus  nihil,  quod  contra 
normam  esset;  fracturam  marginis  supraorbitalis  invenire 
non  potuimus  et  ratio  morbum  curandi  exutoriis,  frictio- 
nibus  etc.  successu  carebat.  Inspectionem  oculi  ophthal- 
moscopio,  id  quod  doleo,  aggressi  non  sumus. 

Etiam  vulnera,  regioni  palpebrae  inferioris  et  mar- 
ginis  infraorbitalis  illata,  dicuntur  amblyopiam  atque 
amaurosin  efficere,  quamquam  rarius.  Observationes^  quae 


1)  Morgagni,  Epistolae  anat.  XVIII.  No.  7. 

2)  Valsalva,  Dissert.  anat.  T.  11.  §.  11.  p.  144. 

3)  Fabrieius  Hildanus,  Obss.  Centur.  III.  Obs.  9.  Cent.  V. 
Obs.  17.  Cent.  VI.  Obs.  6. 

4)  Beer,  Lehre  von  den  Augenicrankheiten,  Bd.  I.  S.  167. 

5)  Benedict,  Handbuch  der  Augenheilkunde,  Bd.  V.  S.  131. 

6)  Lawrence,  Treat.  on  the  diseases  of  the  eye.   Lond.  1830. 

7)  S.  Canstatt,  in  Holschor's  Annal. 

8)  Sichel,  Traite  de  l'ophthalmie  etc.    Paris  1837.  p.  687. 

9)  Richter,  Anfangsgrundo  d.  Wundarzneikunst,  Bd.  II.  §.  324. 

huc  pertinent,  in  medium  prolatae  sunt  ab  Arnemann  ^), 
Kortun'),  aliis.  Larrey  narrat,  se  contusionibus,  quae  in 
infraorbitalem  marginem  invaserant,  non  solum  immobili- 
tatem  pupillae,  sed  etiam  interdum  amaurosin  effectam 
vidisse;  et  Demours ')  putat,  amaurosin,  quae  alapis  ef- 
ficiatur,  contusioni  nervi  infraorbitalis  imputandam  esse; 
alio  loco  scribit,  saccum  lacrymalem,  nimio  extensum  se- 
creto,  ruptum  esse  et  extensione  rami  nervi  illius,  qui 
supra  eum  situs  est,  jam  paucos  post  dies  amaurosin 
et  mydriasin  procreasse!  Attamen  hujus  generis  exempla 
multo  minore  numero  existunt. 

Quod  autem  attinet  ad  modum  explicandi,  quo  ef- 
ficiatur,  ut  ex  vulneribus  regioni  saperciliorum  illatis  am- 
blyopia  vel  amaurosis  exoriatur,  omnibus  temporibus  inter 
medicos,  qui  morbis  oculorum  studium  impenderunt,  doctis- 
simos  erat  controversia ,  et  nostra  quoque  aetate  medico- 
rum  sententiae  plus  minus  discrepant. 

Per  longissimum  temporis  spatium  in  hoc  facto  ex- 
plicando  partes  primae  assignabantur  nervo  supraorbitali, 
qui,  ut  notum  est,  in  angulo  interno  marginis  supraorbi- 
talis  ex  orbita  evadit,  et  musculis  orbiculari  palpebrarum 
et  corrugatore  superciliorum  tectus  ad  frontem  adscendit; 
quum  autem  his  locis  os  frontis  ejus  nervi  fundamentum 
constituat,  facile  accidere  potest,  ut  hic  laesionibus  hujus 
regionis  comprimatur,  contundatur,  distqrqueatur.  Pro- 


1)  Amemann,  in  dessen  Magazin.    Bd.  I.  Hcft  1.  S.  98. 

2)  Kortun,  in  desscn  Handbucii  d.  Augenheilkundo.  Bd.  I.  S.32, 

3)  Demours,  Traite  d.  malad.  d.  yeux,    T.  1.  p.  376. 

sperus  Martianus ')  erat  primus ,  qui  amaurosis  causam 
proximam  e  laesione  nervi  supraorbitalis  nasci  putabat; 
et  Z.  Platner^)  primus  anatomice  explicavit,  dicens, 
amaurosin  praesertim  effici,  quod  laesione  nervi  supraor- 
bitalis  irritatio  nervo  oculomotorio  inferatur  et  hic  ner- 
vus  musculis  bulbi,  ad  quos  se  confert,  nervi  optici  fun- 
ctionem  a  rebus  gerendis  avocet.  Verba  Platneri  haec: 
„Repente  lumen  exstingui  potest,  si  ille  supercilii  nervus, 
graviter  laesus,  distenditur,  a  quo  hoc  vitium  ad  tertii 
paris  nervos,  qui  divisi  ad  musculos,  opticum  nervum  com- 
prehendentes,  feruntur,  transire  potest."  Ad"  hoc  tempus 
permulti  autores  eandem  sententiam  profitebantur  Mar- 
tiani.  Diversas  igitur  sententias,  quo  modo  hoc  nervo 
laeso  lumen  exstingui  possit,  hisce  pagellis  breviter  per- 
lustrare  in  animo  est. 

Alii  scriptores  dicunt,  amaurosin,  post  vulnera  regio- 
nis  superciliaris  exortam,  nervi  supraorbitalis  sectione  ef- 
fici.  Ipsa  autem  sectio  et  dissectio  n.  supraorbitalis  nullo 
modo  causa  erit,  cur  lumen  oculi  exstinguatur.  Primum 
enim  amaurosis  subito  laesionem  non  sequitur,  quod  jam 
Hippocrates  in  suis  libris  adnotat  his  verbis:  j^Trjv  Ss 
oiptiv,  ufiavQovvtai,  iv  TOvqi>  TQWfjuugiv  ig  tjjv  ofpgvv  xai,  fn- 
xqov  iiravbi'  ogwd^  uv  to  TQWfia  vi(x)rsqov  fiuXtgTu  /?A.f- 
novgtj  Xqovt^Ofisvrjg  Trjg  ovXrjg  ufiuvqovgd-uv  fiuXXov  gvfi- 
mmu."   Deinde  autem  saepius  hunc  nervum  secuerunt. 


1)  Magnus  Hippocrates  Cous,  Prosperi  Martiani  observationi- 
bus  illustr.    Rom,  1626. 

2)  Opuscvla,  T.  II.  prolus.  20.  p.  178. 


« 


ut  homines  liberarent  a  vitio  dolorifico  „prosopa]gia",  at 
nunquam  amaurosis  inducta  est  hac  sectione.  Vidal 
aegrotos  vidit,  quibus  nervus  supraorbitalis  sine  dubio 
persectus  erat,  sed  visu  ne  minimum  quidem  capti  erant. 
Observationibus,  quas  supra  retuli,  adducti  sunt  doctis- 
simi  viri,  ut  hunc  nervum  animalibus  secarent  et  irrita- 
rent;  sed  frustra;  amaurosis  enim  non  est  exorta.  IIl. 
Romberg  in  suo  libro  de  nervorum  morbis  experimento- 
rum  duorum  in  animalibus  institutorum  mentionem  facit. 
Verba  Rombergii  de  hac  re  hoc  loco  apponam: 

„111.  Beer,  medicus  ocularius  spectatissimus,  eam 
amaurosin,  quae  post  vulnera  superciliorum  regioni  illata 
existat,  affectione  [nervi  supraorbitalis  effici  putat.  Sed, 
ut  opinor,  fieri  poterat,  ut  Beer  hac  in  re  erraret.  Ipse,  ut 
hoc  perspicuum  faciam,  ante  plures  annos  in  capra  ex- 
perientia  tentavi,  ramos  nervi  supraorbitalis ,  qui  ex  plu- 
ribus  ossis  frontis  foraminibus  evadunt,  ligatura  substrin- 
gens;  sed  ne  minimum  quidem  lumen  oculi  exstinctum  est, 
et  capra  post  aliquot  hebddmades  e  vita  decessit  morbo 
cerebri.  —  Anno  1839  Prof.  Hertwig  non  recusavit,  expe- 
rimentum  in  equo  scholae  veterinariae  tradito  repetere. 
„Antea  cognovimu?,  lumen  utriusque  oculi  plane  integrum 
esse.  In  dextro  frontis  dimidio  nervus  supraorbitalis  nu- 
dabatur.  Quoties  apice  scalpelli  nervus  irritabatur,  toties 
dolores  permagni  occupabant  equum,  quos  animal  toto 
corpore  manifestabat.  Eodem  tempore  valde  nictitabat, 
connivebat,  et  abunde  lacrymarum  effundebat.  Pupil- 
lam  irritatio  nervi  nihil  afficicbat,  intacta  enim  erat,  sicut 
oculi  sinistri.    Tum  ligatura  nervus   constringebatur  cir- 

citer  3"'  supra  eum  locum,  quo  nervus  evadit  ex  orbita. 
Neque  lumen  oculi  dextri,  neque  pupilla  praebebant  mu- 
tationem;  lacrymae  effundebantur.  Tunc  (ad  alterum  finem) 
pars  nervi,  quae  ad  cerebrum  ducebat,  butyro  antimonii 
illinebatur.  Diebus  tribus,  qui  sequebantur,  nuUa  mutatio. 
Die  quarto  et  quinto  oculus  dexter  obtectus,  palpebra  in- 
ferior  valde  tumescens,  oedematosa;  largae  lacrymae  per- 
petuo  ex  interno  cantho  et  nare  dextra  super  malam  ef- 
fundebantur;  pupilla  erat  intacta;  visus  oculi  non  sublatus, 
quod  apparuit,  si  equo  baculus  imminebat.  Attamen 
equus  erat  iners  et  piger,  et  stupor  perspicue  cognosce- 
batur  capite  demisso.  Die  septimo  animal  tentabatur  con- 
vulsionibus  vehementissimis  et  erat  moribundum.  Hoq 
tempore  lumen  erat  exstinctum  et  uberrimum  secretum 
spissum  et  glutinosum  ex  oculo  manabat.  Non  multo 
post  mortem  equus  sectus  est.  N.  supraorbitalis  plane 
ligatura  constrictus  erat;  pars  nervi,  quae  butyro  antimonii 
illita  erat,  omnino  destructa;  nervus  intra  cavum  cranii 
integer;  neque  in  reliquis  nervi  Quinti  ramis,  neque  in 

cerebro  ipso  mutatio,  quae  esset  contra  normam,  oculis 

perspiciebatur." 

Cujus  generis  experimenta  tentavit  etiam  Vicq  d'Azyr, 

quum  in  adolescente,  plaga  gladii  praepilati  in  regione 

niarginis  supraorbitalis  vulnerato,  amaurosiu  sensim  sen- 

eimque  perfectam  animadvertisset.    Gladius  nervum  fron- 

talem  plane  secuerat  et  conciderat. 

Ex  his,  quao  modo  diximus,  ipsam  sectionem  nervi 

supraorbitalis  cuusam  proximam  amaurosis  post  vulnera 


superciliorum  exortae  nunquam  fortasse  exhibere,  pos- 
sumus  intelligere. 

Alii  igitur  scriptores  putant,  amblyopiam  vel  amauro- 
sin  effici  cicatricis  compressione,  quum  ea  se  contrabens 
ramos  nervi  frontalis,  quibus  os  frontis  praebet  funda- 
mentum,  comprimat.  Ad  banc  conjecturam  adducti  sunt, 
animadvertentes ,  lumen  restitutum  esse  nervo  supraorbi- 
tali  secto,  vel  cicatrice  excisa.  Re  vera  bac  operatione 
pluribus  bominibus  lumen  dicitur  redditum  esse.  Beer, 
ille  medicus  ocularius  illustrissimus,  narratpag.171,  se  medi- 
cinam  exercentem  duos  bomines,  audacter  cute  regionis  fora- 
minis  supraorbitalis  usque  ad  os  frontis  incisa,  ab  amau- 
rosi  liberasse.  Etiam  Andreae  mentionem  facit  obser- 
vationum  duarum,  unius  per  Middlemore,  alterius  per 
Wallace  traditae,  quibus  amaurosis  (bomines  jam  per  lon- 
gum  temporis  spatium  ea  affecti  erant)  excisa  cicatrice 
sublata  sit.  Atque  illius  celeberrimi  Ricbter')  sententia 
arguebat,  functionem  nervi  optici  tolli  cicatrice,  qua  rami 
nervi  frontalis  comprimantur.  In  ejus  libro  de  cbirur- 
gia  baec: 

„Vulnera  superciliorum  interdum  perfectae  coecitatis 
causam  afferunt.  NonnuUi  banc  coecitatem  extravasationi 
atque  suppurationi  intra  cavum  cranii'),  causis  externis, 
quae  vebementer  caput  percusserant,  effectis,  iraputant. 
Sed  vereor,  ne  illi  in  magno  errore  versentur,  quum  saepo 
etiam  araaurosis  e  laesionibus  vehementi  modo  non  factis 


1)  Richter,  Anfangsgrrlncle  dcr  ■Wundarzncikunst.  Bd.  II.  §.  320. 

2)  Chopart,  Traite  d,  malad.  chirurg.    Paris,  1799. 

exoriatur;  aliis  in  casibus  post  multas  hebdomades,  quum 
vulnus  prope  ad  sanitatem  perfectam  spectat,  existit  illa 
amaurosis;  atque  aegroti  solent,  coecitate  excepta,  bona 
valetudine  uti,  sanitas  eorum  restituta  manet,  senectute 
diem  obeunt  supremum,  lumen  autem  eis  nunquam  red- 
ditur.  Inflammatio  acutissima  periostei,  quae  contusione 
vel  plaga  efficitur^  interdum,  ut  supra  dixi,  omnis  generis 
morbos  cerebri  et  meningum  provocare  potest,  attamen  ea 
causa  proxima,  cur  homines  lumine  oculoi-um  orbati  sint, 
verisimiliter  non  est,  quia  lumen  rarissime  continuo,  lae- 
sionibus  factis,  exstinguitur  et  vulnere  plane  sanato  non 
restituitur.  —  Morbi  sinuum  frontalium,  inflammatio  eorum 
nempe,  suppuratio  et  caries,  saepe  morbos  oculi  efficiunt 
diversos.  Quare  fieri  poterit,  ut,  vulnere  externo  inflam- 
mationem  suppurationemque  sinuum  frontalium  inductas 
et  his  causis  coecitatem  illatam  esse,  putemus.  Sed  etiam 
hoc  non  est  credibile,  quum  interjecto  tempore  morbus 
horum  sinuum  inveniri  non  possit.  Magis  adducor,  ut 
credam,  causam,  cur  amaurosis  ex  laesionibus  supercilio- 
rum  exoriatur,  in  nervo  supraorbitali  laeso  cerni,  qui  cum 
nonnullis  aliorum  nervorum  ramis,  ad  musculos  bulbi  se 
conferentibus ,  conjunctus  juxta  nervum  opticum  situs  est. 
Forsitan  hi  musculi  irritatione,  quae  ex  vulnere  oritur  et 
comniunicatione  nervorum  eis  infertur,  ita  afficiuntur,  ut 
n.  opticum,  qui  prope  situs  est,  comprimant  ejusque  fun- 
ctionem  tollant.  Veri  simile  autem  non  est,  hanc  coecita- 
tem  exoriri  ex  laesione  hujus  nervi.  Rarissime  enim  ca 
existit  continuo  post  vulnern  hujus  regionis,  sed  plerumque 
serius,  vulnere  prope  ad  sanitatem  redacto.    Deinde  non 

semper  is  locus,  quo  nervus  decurrit,  vulneratus  est;  saepe 
hunc  nervum  secamus  consulto,  nihilominus  vero  amaurosis 
non  accedit,  et  postremo  lumen  hominibus  restituitur  rei 
tractandae  modo,  qui  prospere  succedere  posse  non  vide- 
retur,  si  in  nervo  supraorbitali  laeso  causa  proxima  posita 
fuisset.  Itaque  verisimillimum  est,  causam  proximam  cerni 
in  cicatrice  vulneris  sanati,  qua  nervus  distendatur,  distor- 
queatur  comprimatur.  Plerumque  enim  luminibus  ho- 
mines  orbati  sunt  eo  tempore,  quo  cicatrix  sese  confor- 
mandi  initium  fecit.  Quod  explanatum  atque  probatum 
est  plurimis,  quarum  mentionem  fecimus,  rebus.  Atque 
rei  tractandae  ratio,  quae  nonnunquam  in  hominibus  feli- 
citer  successit,  huic  opinioni  fidem  addit,  quum  exempla 
proposita  sint,  in  quibus  multa  frictione  superciliorum,  vel 
frequentibus  et  in  longum  temporis  spatium  productis 
frictionibus,  unguentis  emollientibus  et  oleosis,  amaurosis 
profligata  est." 

riis  fieri  posset,  ut  re  vera  compressionem  cicatrice 
effectam  maximi  momenti,  cur  homines  lumine  oculorum 
capti  sint  post  vulnera  regioni  nervi  supraorbitalis  illata, 
haberemus,  nisi  observationes  aliorum  scriptorum  maximae 
auctoritatis  omnino  a  sententiis  et  factis  Beerii  aliorumque 
discreparent,  et  contraria  apponerentur  exempla.  Hennen 
enim  et  Guthrie  affirmant,  se  nunquam  nervo  supraorbitali 
inciso  vel  exciso  hominibus  lumen  ademtum  restituisse.  < 

Reliquum  est,  ut,  quum  alii  tantum  sectionem  nervi 
supraorbitalis,  alii  compressionem  ejus  per  cicatriccm 
causam  esse,  quod  amaurosis  existat  post  vulnera  regionis 
superciliorum  putent,  tertium  hujus  facti  explicandi  raodum 

subtiliter  persequamur.  Sabatier  operam  dedit,  ut,  quare 
amblyopia  amaurosisque  laesionibus  non  vehementibus  re- 
gioni  supraorbitalis  marginis  illatis  efficerentur,  anatomice 
explicaret.  Quamobrem  ille  putavit,  contusionem  vel  di- 
storsionem,  cujuscunque  est  rami  nervi  trigemini,  radice 
longa  ductam  ad  ganglion  ophthalmicum  hoc  excitare  et 
hanc  irritationem  a  ganglio  ciliari  transponi  ad  retinam 
ipsam.  V.  Walther  *)  amaurosin ,  vulneribus  nervi  supra- 
orbitalis  exortam,  ab  inflammatione  neurilematis  ejus  ad 
ganglion  ophthalmicum  lente  translata  deducit.  Hac  re, 
ut  V.  Walther  arbitrabatur,  amaurosis  est  vitium  primarium 
nervorum  ciliarium,  quod  sequitur  vitium  nervi  optici  ac 
retinae  secundarium.  (Durch  einen  polaren  Gegensatz?) 

Jam  ille  Beer')  prius  hanc  opinionem  professus  est; 
discernens  enim  amaurosin,  et  commotione  bulbi  ac  reti- 
nae,  et  eodem  tempore  morbis  in  cavo  cranii  effectam  ab 
ea,  quae  vulnera  nervi  supraorbitalis  sequitur  consecutiva 
vel  sympathica,  huic  sententiae  magnam  vim  addidit;  hac 
in  re,  dicit,  lumen  exstinguitur  saepe  non  prius,  quam 
vulnus  in  margine  supraorbitali  ad  cicatricationem  est 
progressum.  v.  Walther  hoc  vitium  nervorum  ciliariura 
primarium  demonstrare  studet  his:  iridis  immobilitas,  per- 
magna  iridis  mydriasis,  praesertim  ad  latus,  ad  canthum 
ocuH,  ita  ut  iris  ipsa  vix  oculis  subjecta  sit.  Quae  omnes 
modificationes  ad  summum   venerant,  priusquam  vitium 

1)  Ph.  F.  V.  Waltlicr  in  v.  Graefc's  und  v.  Walther's  Joumal 
fur  Chirurgie  u.  Augenhcilkunde,  Bd.  TII.  Heft  1.  Bd.  XXII.  H.  2. 

2)  a.  a.  0.  Bd.  I.  S.  172. 

retinae  et  nervi  optici  magni  momenti  fuerat;  rarissime 
autem  amaurosis  est  perfecta,  quare  fieri  potest,  ut  pleri- 
que  homines  facultatem  cernendi  colores  et  magnas  res 
habeant,  et  procedente  tempore  sensim  sensimque  lumen 
oculi  omnino  extinguatur,  quae  res  vitium  nervi  optici  se- 
cundarium  planum  faciunt.  Is  vero  auctor,  quod  est  mi- 
randum,  alio  loco  dicit  haec: 

„Vulnera  regionis  marginis  supraorbitalis,  cujuscunque 
sunt  generis,  nullo  modo  efficiunt,  neve  homines  lumine 
orbati  sint,  neve  iris  quo  morbo  afficiatur,  quod  exemplis 
quadraginta  propositis  confirmare  possum."  ' 

Quod  ad  irritationem  nervi  trigemini  attinet,  a  priori 
negare  non  possumus,  eam  re  vera  esse  causam  proxi- 
mam,  cur  vitium  oculi  existat.  Namque  interdum  trismus 
ex  digito  pedis  vulnerato  exoritur,  epilepsia  ex  nervo, 
periphericam  corporis  partem  intrante,  laeso.  Immo  vero 
saepe  eodem  modo  amblyopia  vel  amaurosis,  quod  ne- 
gare  non  licet,  ad  vitia  medullae  spinalis  referri  potest, 
atque  nonnunquam  in  hysteria,  quamdiu  irritatio  hysterica 
perstat,  eam  animadvertendi  nobis  datur  occasio.  Quoties- 
cunque  autem  irritatione  nervi  trigemini  lumen  exstin- 
guitur,  verisimile  existunt  simul  symptomata,  quae  inflam- 
mationi  nervi  trigemini  assignantur,  quae  sunt:  photopho- 
bia,  conjunctiva  bulbi  injecta,  myosis,  lacrymarum  fluxus, 
etc.  Maximi  momenti  ad  sententiam  firmandam,  irritatio- 
nem  nervi  trigemini  ad  ganglion  ciliare  translatam  cfficere 
amaurosin,  sunt  exempla,  in  quibus,  irritatione  hujus  nervi 
sublata,  lumen  oculi  in  integrum  restitutum  est.  .E  scri- 

ptis  Makenzie  hoc  loco  proferam  observationes  duas,  quae 
huc  pertinent: 

„Vir,  bona  valetudine,  integra  aetate,  consulebat  Dr. 
Howship,  quum  affectus  esset  parvo  tumore  capitis  (ver- 
ticis).  Ex  quo  tempore  eum  vir  senserat,  decem  anni 
erant  elapsi.  Vir  arbitrabatur,  vitium  ex  plaga  esse  ex- 
ortuni.  Nunquam  tumor  ei  dolores  excitaverat;  sed  abhinc 
annis  nonnullis  laborabat  capitis  doloribus,  qui  ex  eo  tem- 
pore  exacerbabantur.  Praeterea  abhiuc  duobus  annis  ma- 
ximas,  admodum  compositas  atque  clarissimas  litteras 
legere  non  potuerat.  Si  tumorem  capitis  comprimebant, 
heque  dolorem  sensit  neque  moleste  tulit  aegrotus.  How- 
ship  tumoris  exstirpationem  suasit.  Tumor  exstirpatus  si- 
mulque  cutis,  quatenus  incisura  iucludebatur,  a  pericranio 
separata  est.  Parva  duo  vasa  ligatura  substricta  sunt 
et  vulneris  margines  emplastro  adhaesivo  conjuncti.  Post 
tres  hebdomades  ligaturas  relegavimus,  vulnus  plane  in 
integrum  restitutum  erat.  Tumor,  foUiculus  densus  ac 
cartilagineus,  situs  erat  in  tela  cellulosa  subcutanea,  im- 
pletus  humore  flavo  purulento,  cujus  partes  magis  con- 
sistentes  in  tumoris  parietibus  coagulum  formaverant  ejus 
•qualitatis,  quae  est  casei.  Aegrotus  per  operationem  (usque 
ad  finem)  sanguinis  circa  unciam  unam  amisei*at,  attamen 
omnino  praeter  exspectationem  vespere  posteri  diei  magis 
commoda  valetudine  utebatur,  quam  antea  per  meuses 
plures.  Homo  in  dies  valetudinem  in  melius  vergere  et 
capitis  dolores  romittere  sensit,  immo,  quod  erat  miran- 
-dum,  affirmavit,  lumcn  oculi  magis  magisque  in  integrum 
restitui.    Vuhuis   quum   coicrat,    capitis   dolores  omnino 

erant  sublati,  et  functio  nervi  optici  redintegrata,  ita  ut 
nunc  denuo  tam  parvas  litteras,  quales  ante  decem  annos, 
legere  valeret.  Procedente  tempore  neque  doloribus  ca- 
pitis  denuo  aflfectus  est,  neque  lumen  oculorum  iterum 
defecit." 

Exemplum  alterum,  a  Makenzie  evulgatum,  cui  magna 
vis  tribuitur,  est  hoc: 

„Vir,  triginta  annos  natus,  subito  vehementissimis  do- 
loribus  affectus  est,  qui  e  regione  temporali  lateris  si- 
nistri  exorti  ad  oculum  faciemque  ejusdem  lateris  era- 
diabant.  Causa,  qua  effectum  sit,  ut  homo  hoc  morbo 
afficeretur,  perfrigerium  fuisse  dicitur;  certe  aegrotus  ipse 
arbitrabatur,  perfrigerium  fuis^e  causam.  Qui  dolor  plu- 
res  per  dies  permanebat,  tum  intermissionem  faciebat, 
subito  autem  recrudescebat.  Duobus  circiter  mensibus 
praeteritis,  paroxysmi  doloris  tam  vehementes  exstiterunt, 
ut  vir  oculum  ex  orbita  extrudi  opinaretur.  Eodem  tem- 
pore  lumen  oculi  sinistri  lateris,  in  quo  dolor  erat,  ex- 
stinctum  esse  sentiens,  medici  auxilium  invocabat.  Post- 
quam  per  sex  menses  sine  successu  vitium  curatum  fuit, 
gena  lateris  sinistri  incipiebat  tumescere  et  noctu  saniei 
sanguinolentae  cochlearia  cumulata  profluxerunt  inter  con- 
junctivam  et  palpebram  inferiorem.  Quo  eftectum  est,  ut 
tumescentia  et  dolor  toUerentur,  sed  amaurosis  maneret 
t  am  perfecta  quam  antea.  Post  tres  hebdomades  denuo 
profluxit  sanies  sanguinolenta,  quod  postea  per  sex  men- 
ses,  qui  sequebantur,  separatis  temporis  spatiis  factura 
est.  Tertii  anni  initio  vitium  tantos  effecerat  p  rogressus, 
ut  aegrotus  ipse  medico  uti,  qui  oculum  sinistrum  exstir- 

paret,  constitueret,  Dr.  Galenzowski  oculum,  lumine 
omnino  orbatum,  iaspiciens  vidit  mydriasin.  Ille  arbitrar 
batur,  antrum  Highmori  inflammatum  esse  et  saniem, 
marginem  infraorbitalem  ossis  supramaxillaris  sequentem, 
profluxisse.  Qua  sententia  commotus  Dr.  Galenzowski 
exactissime  inspexit  cavum  oris  praesertimque  dentes 
superioris  alveolaris  processus.  Inspectione  instituta  ani- 
madvertit  dentem  carie  affectum  subter  antro  Highmori 
situm.  Dente  extracto,  in  ejus  radice  assula  tenuis  lignea, 
longa  3'",  animadvertebatur,  quae  sine  dubio  priori  tem- 
pore  (homo  dentes  spijia  perfodere  consueverat)  in  radice 
haeserat.  Specillo  in  antrum  Plighmori  introducto  et  re- 
ducto,  humor  seroso-sanguinolentus  profluxit  stillatim  et 
post  dies  novem  lumen  oculi  in  integrum  plane  resti- 
tutum  erat." 

Hoc  sine  uUa  dubitatione  confirmarem,  in  duobus 
his  exemplis  (quorum  plura  existunt)  amaurosin  fuisse 
vitium  sympathicum,  irritatione  nervi  trigemini  effectum. 
Eodem  modo  explicari  possunt  exempla,  in  quibus  iumen 
exstinctum  est  post  coryzam  suppressam,  inflammationem 
membranae  mucosae  antri  Highmori,  sinuum  frontalium, 
sinuum  sphenoidalium ;  ea  scilicet  exclusa  sunt,  in  quibus 
eodem  tempore  oculi  bulbus,  orbita  vel  cerebrum  inflam- 
matione  affectum  erat.  Eventus  quoque  secundus,  qUi 
tractandi  ratione  inductus  est,  hanc  nosti-am  opiniouem, 
irritatione  nervi  trigemini  functionem  ncrvi  optici  plane 
•tQUi,  affirmat. 

Alio  dcnique  modo  Canstatt  amaurosin,  quae  post 
vulnera  nervo  supraorbitali  illata  cxistit,  ad  hunc  nervum, 

ramum  nervi  trigemini,  refert.  Ratio,  qua  Canstatt  hanc 
coecitatem  explicat,  est  haec:  Ganstatt  arbitrabatur,  ner- 
vum  trigeminum  per  ambages  efficere,  ut  videre  possimuSy 
quum  in  60  tantum  sit  oculi  nutritib,  et  si  quando  nervi 
trigemiiii  functio  interpellata  sit,  necesse  etiam  esse  textus 
oculi,  retina  ipsa  morbo  afficiantur.  Quam  opinionem 
confirmat  partim  observationibus  pathologicis  a  Serres  ^), 
Abercrombie'),  Tanquerel  des  Planches'),  Lawrence*)  et 
Gama ')  evulgatis,  partim  experimentis  a  Magendie")  et 
Valentiii ')  circa  animalia  institutis. 

Himly  autem  hanc  sententiam  vituperat.  Primum 
enim,  inquit,  exempla  illa  omni  connexu  inter  degenera- 
tionem  nervi  trigemini  et  inflammationem,  ulcerationem 
corneae,  atrophiam  bulbi,  quae  ex  ea  oriri  dicuntur,  ca- 
rent,  aut  aliae  quoque  partes  cerebri  simul  morbo  erant 
affectae,  exempli  causa:  pons  Varolii  tumefactus,  menin- 
ges  inflammatae,  cerebrum  ipsum  emoUitum,  vena  ophthal- 
mica  varicosa.  Quod  tum  attinet  ad  experimenta  a  Ma- 
gendie  in  animalibus  instituta,  ulceratio  corneae,  ut  putat 
Himly,  inflammatione  et  irritatione  explicari  potest,  quae, 


1)  Anatom.  comparee  du  cerveau.  T.  II.  p.  67. 

2)  Pathological  a  pract.  researches  on  diseaso  of  the  brain 
p.  447.  London  med.  Gazette,  Vol.  I.  p.  531. 

3)  in  Revue  med.  1836.  T.  II.  Avril. 

4)  a.  a.  0.  p.  .562. 

5)  Traite  des  plaies  de  tete.  p.  173. 

6)  De  rinfluenco  de  la  cinqui^me  paire  de  nerfs  sur  la  nn- 
tritions  et  les  fonctions  de  roeil ;  im  Journ.  de  physiol.  experiment. 
et  pathol.  T.  V.  p.  176. 

7)  De  functione  nervorum  cerebral.  etc.  p.  157.  Not.  V,- 

quura  secretio  lacrymarum  illo  nervo  dissecto  sublata  sit, 
existunt.  Praeterea  animalia,  quae  nervo  trigemino  intra 
cavum  cranii  disciso  valde  cruciautur,  utrum  videre  possint, 
an  videre  nequeant,  scire  difficile  est.  Fieri  quoque  potest, 
ut  in  his  experimentis  extravasata  sanguinolenta  in  cavo 
cranii  oriantur,  quae  plurium  cerebri  partium  functionem 
quam  nervi  trigemini,  interpellant.  Num  igitur  retina,  nisi 
nervi  trigemini  functio  integra  est,  non  efficiat,  ut  videamiis, 
experimentis  physiologicis  et  anatomia  pathologica  est  de- 
monstrandum.  Observationum  pathologicarum ,  quarum 
numerus  parvus  est,  hoc  loco  unam  aiferam:  J.  Bishop ') 
invenit  tumorem,  qui  erat  scirrhus,  situm  in  cavo  crahii 
in  osse  sphenoideo,  oblique  ad  porum  acusticum  vergen- 
tem,  retro  ad  pontem  Varolii  et  explentem  foramina,  per 
quae  nervus  trigeminus  in  partes  tres  divisus  ex  cavo 
cranii  exit.  Cujus  tumoris  pressione  effecti  sunt  stra- 
bismus  et  diplopia,  sed  visus  oculi  initio  erat  integer;  at- 
tamen  non  multo  ante  mortem  colores  discernere  homo 
non  potuerat,  Quantum  temporis  spatium  ante  moi-tem 
fuerit,  non  traditur,  quam  ob  rem  dubitare  possumus, 
utrum  amaurosis  incipiens,  an  amaurosis  inter  agonem 
exorta  fuerit.   ;  i  .i  : 

Denique  autem  dicit  Himly,  etiamsi  communicatio  phy- 
siologica  nervi  optici  cum  nervo  trigeminp  omni  dubitatione 
destitueretur,  tamen  anastomosis  horumnervoruminvenienda 
esset,  et  si  revera  fieret,  tamen  modo  putaremus,  nervum 
trigcminum  ex  origine  movere  retinam,  minime  autem  ex 


1)  s.  London  medical  6az,  1833, 

peripherica  parte.  Partim  enim  multa  exempla  sunt,  in 
quibus,  nervo  trigemino  consulto-  disciso,  lumen  non  ex- 
stinctum  est,  partim,  ut  Ch.  Bell^)  affirmat,  ramus  oph- 
thalmicus  morbo  ita  affectus  erat,  ut  bulbus  oculi  et  pal- 
pebrae  omnino  sensu  capti,  lumine  autem  oculorum  homines 
non  orbati  essent.  "  ■ 

Quibus  addo :  experimentis  a  Magendie  institutis  secto 
nervo  Quinto  haec  apparent:  vasa  oculi  conjunctivae  sunt 
sanguipe  completa,  in  cornea  media  exsudatum  colore 
lacteo,  vasa  iridis  completa  sanguine;  e  rima  palpebrarum 
manat  secretum  glutinosum,  quo  palpebrae  cohaerent;  hy- 
popyon,  ita  ut  iris  plane  sit  obtecta;  blennorrhoea  cessat; 
ulcera  corneae,  hypopyon  majus,  et  post  mortem  staphy- 
loma.  Lens,  retina  ceteraequae  partes  oculi,  quod  est 
maximi  momenti,  sunt  integrae.  Quibus  causis  commotus 
Himly  opinionem  Canstattii  aspernans  dicit: 

„A  priori  putare  possumus,  nervo  sympathico  ner- 
vum  opticum  retinanique  nutriri.  Si  forte  postea  inveni- 
retur  connexus  partis  cephalicae  n.  sympathici  cum  ramo 
primo  nervi  Quinti,  fortasse  id  fieret  in  ganglio  ophthal- 
mico,  vel  in  nervis  ciliaribus;  attamen  hac  conjunctione 
constituta,  tantum  adduceremur,  ut,  nefvum  trigeminum, 
nisi  cum  nervi  sympathici  ramis  conjunctum ,  oculum  nu- 
trire  non  posse,  judicaremus." 

Plae  sunt  opiniones  eorum,  qui  laesionem  nervi  supra- 
orbitalis  causam  proximam  esse,  cur  eo  laeso  lumen 
oculi  exstinguatur ,  putant,  et  rationes,  quibus  hanc  am- 


1)  8.  Magendie'8  Journ.  Vol.  X.  p.  9. 

aurosin  explicare  tentaverunt.    Medici  autem,  qui  oculi 
morbis  maxima  diligentia  student  nostra  aetate,  laesionem 
nervi    supraorbitalis  tam  magni  momenti  esse,  negant. 
Etiamsi  nonnulla  exempla  oblata  sunt,  in  quibus  causam 
aliam  ifivenire  non  possumus,  iu  quibus  laesio  non  vehe- 
mentissima  erat,  in  quibus  tantum,  ut  putabatur,  nervuB 
supraorbitalis  laesus  erat,  itaque  nihil  restabat,  quam  ut 
putarent,  hac  laesione  amaurosin  efFectam  esse,  tamen  fere 
haec  opinio  est  aspernanda.    Quoties  enim  regio  nervi 
supraorbitalis  laeditur,  lumen  tamen  oculorum  non  exstin- 
guitur?    Quoties  hujus  nervi  regio  medicamentis  causticis 
plane  deletur  (ad  removendum  scirrhum),  ita  ut  regio  su- 
perciliorum  frontisque  sensu  omnino  careat?  nihilominus 
visus  oculi  mansit  integer.    Rarissime  porro  fieri  videtur, 
ut  solus  nervus  supraorbitalis  laedatur,  non  partes  etiam, 
quae  magis  referri  possunt  ad  visum.    Quod  fieri  non 
potest,  nisi  instrumentum  est  acutum  et  angustum  et  de- 
sUper   incidit.    Cujus    generis  laesiones   cultro,  gladio, 
grandine  plumbea  efficiuntur;  his  autem  laesionibus  facile 
etiam  accidere  potest,  ut  bulbus  prominens  ipse  vulne- 
retur.    Sed  plurimae  laesiones  observatae,  quarum  mentio 
fit,  erant  tam  vehementes,  ut  non  solum  nervum  supra- 
orbitalem  fuisse  vulneratum,  sed  etiam  necessario  partem 
aliam,   sive  oculum   ipsum,  sive  cerebrum,  arbitremur. 
Plerumque  enim  homihes  laesi  sunt  jactu,  ligno,  quod 
vehementer  capiti  illidebatur ,  gladii  ictu,   cornubus  ani- 
raalis  etc,  quare  putaro  poasumus,  simul  laesiones  ma- 
joris  momenti  exstitisse.    Praeterea,  ut  ad  observationes 
revertam,  dubitavcrim,  unquam  observationem  fuisse  tam 

accuratam  et  tam  exactam,  ut  affirmari  posset,  oculum 
cerebrumque  non  esse  laesa.  Praesertim  temporibus  an- 
tiquis  (ex  quibus  observationes  plurimae  desumtae  sunt), 
quibus  medici  ophthalmoscopio  carebant,  subsidio  gra- 
vissimo  ad  morbos  oculi  cognoscendos,  fieri  non  poterat, 
ut  exactissime  de  amaurosi,  utrum  effecta  esset  vulnere 
nervo  supraorbitali  illato,  an  haemorrhagia  in  oculo  in- 
timo  orta,  judicarent;  retina  quoque,  comraotione  per- 
fecte  vel  imperfecte  soluta,  facile  amaurosin  afferre 
poterat. 

Si  praeterea  observationes  diligenter  circumspicimus 
nonnullas,  magis  etiam  adducimur,  ut  causam  proximam 
non  cerni  in  nervo  supraorbitali  laeso,  sed  homines  ma- 
gis  lumine  captos  esse  commotione  oculi  et  cerebri,  in- 
flammatione  et  irritatione  eorum,  conquassatione  ossis 
frontis,  et  quae  hac  conquassatione  effecta  sint^  opinemur. 
Valsalva  exemplum  tradidit,  in  quo  gallus  indicus  feminae 
regionem  oculi  tam  vehementer  vellicavit,  ut,  quamquam 
femina,  laesa  erat  leviter,  tamen  brevi  tempore  lumine 
privaretur.  Facilius  autem  in  hoc  casu  fieri  poterat,  ut 
magis  bulbus  ipse  commoveretur ,  quam  nervus  supra- 
orbitalis  musculis  obtectus  laederetur. 

Morgagni  narrat,  hominem  superciliis  lapide  percussis 
vulneratum  et  mente  alienatum  fuisse.  Post  raenses  duos 
Inmine  captus  est,  postquam  totum  per  tempus  dolore 
capitis  laboraverat.  Si  autem  laesione  tam  vehemente 
efifectum  erat,  ut  mente  homo  alienatus  esset,  verisimile 
est,  commotionem  cerebri  exstitisse;  et  dolore  totum  per 
temporis  spatium  capitis  amaurosin  antecedente  adduci- 


mur,  credo,  ut  magis  inflammationem  vel  irritationem 
cerebri,  quam  nerviim  supraorbitalem  laesum  causam 
proximam,  cur  homo  lumine  orbaretur,  obtulisse  putemus. 

Fabricius  Hildanus  causam,  cur  femina  curru  effuso, 
in  quo  sederat,  lumina  oculorum  amiserit,  in  laesionem 
regioni  superciliorum,  assula  tenui  fenestrae  vehiculi  leviter 
illatam,  confert.   Facillime  autem  evenire  poterat,  ut  pars 
capitis  majoris  momenti  laederetur  et  hac  causa  amaurosis 
exoriretur.    Altera  ejus  auctoris  observatio,   qua  homo 
visum  amisisse  dicitur  ictu,  quo   adeo  effectum  est,  ut 
homo   animo  linqueretur  et  vomeret,   certo  argumentari 
non  potest,  nervum  supraorbitalem  laesum  causam  fuisse 
illius  vitii.    Idem  •  quoque  de  duobus  per  Lawrence  rae- 
moriae  proditis  exemplis  probe  sentimus,  in  quorum  uno 
ictu  vehemente,  in  altero  curru  dejecti  homines  eo  per- 
venerunt,  ut  non  multo  post  lumine  oculorum  plane  orba- 
rentur.    Quod  attinet  ad  virum,  qui  in  clinico  chirurgico 
Halensi  versabatur,   et  qui  supra  orbitam  perticae  plaga 
vulneratus   erat,   potius   in   hac  re  commotionem  bulbi 
oculi  vel    haemorrhagiam  in   oculo  intimo  probaverim. 
Argumentum  gravius  ex  observationibus,  quae  per  Nossi ') 
et  Demours')  in  medium  prolatae  sunt,  petere  possemus, 
nisi  brevissimis  verbis  cxpositae  essent.    Rustico,  inquit 
Nossi,  cultro  (instrumento  angusto),  quo  facile  fieri  pot- 
erat,  ut  tantum  nervus  supraorbitalis  laesione  afficeretur, 
vulnus  marginis  supraorbitalis  iJlatum,  et  hoc  facto  homo 


1)  Unterr.  in  d.  Wundarzncikunde.  Bd.  II.  S.  536 

2)  T.  I.  p.  17.3. 

oculorum  lumine  privatus  est.  Demours  narrat,  abscessu 
tunica  incluso,  magnitudine  nucis  avellanae,  supra  super- 
cilia  sito  3"  exstirpato,  homini  facultatem  cernendi  postero 
die  ereptam  esse. 

Breviter  adhuc  exponam  opinionem  a  Lawrence  ap- 
positam,  cur  rarissime  fiat,  ut  laesionibus  regioni  nervi 
infraorbitalis  illatis  visus  hominibus  exstinguatur.  La- 
wrence  enim  putat  eo  effici,  quod  nervus  ille  conditus  et 
multis  obtectus  sit  musculis.  Alius  autem  scriptor')  eo 
effici  arbitratur,  quod  vulneribus  hujus  regionis  non  tam 
facile  cerebrum  ipsum  laedatur  et  hanc  opinionem  con-' 
firmare  studet  duobus  exemplis,  in  quorum  uno  marginis 
supraorbitalis  pars  intima  ictu  vehemente  contusa  et 
amaurosis  subito  exorta  est,  non  sublata  fractura  sanata; 
in  altero  exemplo  ictu  sclopeti  minoris  marginis  infraor-; 
bitalis  pars  intima  laesa  erat  ita,  ut  omnes  partes,  in  quas 
rami  nervi  infraorbitalis  intrant,  sensu  plane  carerent; 
visus  autem  erat  integer.  In  primo  exemplo  pro  certo 
habere  possumus,  cerebrum  ipsum  laesione  affectum  inde- 
que  amaurosin  profectara  esse;  in  altero  tantum  nervus 
infraorbitalis  affectus  itaque  lumen  non  exstinctum  est. 

Ex  quo  intelligere  possumus,  forsitan  nunquam  ex 
vulneribus  nervi  supraorbitalis  amaurosin  existere.  Quae 
observationes  memoriae  traditae,  ut  vera  argumenta  sint, 
maxima  cura  sunt  instituendae.  Quam  facile  enim  fieri 
potest,  ut  haeraorrhagia  in  orbita  conquassatione  eflfecta 
nervum  opticum  comprimat;  quam  facile,  ut  fractura  ospis 

frontis  partis  horizontalis  vel  ossium,  quae  foramen  opti- 
cum  formant,  callo  formato  functionem  nervi  optici  toUat; 
quam  facile  denique,  ut  in  oculo  ipso  laeso,  in  commo- 
tione  oculi  seu  cerebri  causa  amaurosis  cernatur.  Si  res 
majore  diligentia  observatae  essent,  plerumque  certe,  dum 
aegroti  vixerunt,  vel  post  eorum  mortem  alia  causa  in- 
venta  esset,  Quod  maxime  illustrant  ea,  quae  obser- 
varunt  Roux  et  Guersent,  post  mortem  veram  causam, 
cur  homines  lumine  oculi  orbati  fuerint,  in  aprico  po- 
nentia.  Homo,  narrant,  in  regione  nervi  supraorbitalis 
laesus  est,  et  ut  videbatur,  vulnus  non  erat  grave.  Non- 
nullis  praeteritis  diebus,  homo  lumine  oculi  privatus  erat. 
Die  octavo  post  laesionem  mortuus  est,  et  sectione  in- 
stituta  demonstravimus  laesionem  cerebri  magni  momenti,. 
inflammationera  meningum  suppurationemque. 

Etiam  111.  Juengken,  auctor  maxime  spectatus,  et 
alii,  qui  morbis  oculorum  diligentissime  student,  amauro- 
sin  non  effici  vulneribus  regioni  nervi  supraorbitalis 
illatis,  sed,  commotione  bulbi  vel  cerebri,  arbitrantur. 

Quod  autem  attinet  ad  irritationem  alicujus  trigemini 
rami,  hanc  irritationem,  quum  argumenta,  de  quibus  supra, 
exposuimus,  permagnam  vim  habeant,  amaurosin  sympa- 
thicam  efficere  posse,  censuerim. 

Nostra  aetate,  qua  anatoraia  pathologica  per  viros 
excellentissimos  et  ophthalraologia  ad  miram  perfectionem 
evectae  sunt;  qua  microscopio  mutationes  minutae  textuuni 
atque  orgauorum  reperiri  possunt,  quae  cultrum  anatomi- 
cum,  nostrorum  majorum  unum  subsidium,  effugiunt;  qua 
porpora  mortua  maxima  dUigentia  secantm-;   qua  spepulo 

oculi,  dum  vivunt  aegroti,  in  oculo  intimo  morbi  inveniri 
possunt,  qui  satis  demonstrent ,  qua  ex  causa  amaurosis 
exorta  sit,  nostra  aetate,  inquam,  rarius  eveniet,  ut  lumen 
oculi  exstinctum  esse  nervo  supraorbitali  laeso,  aliquis 
contendat.  Si  enim  speculi  ope  in  oculo  intimo  haemor- 
rhagiam  vel  retinam  solutam  animadvertimus,  non  erit 
dubium,  quin  his  morbis  homo  lumine  orbatus  sit,  etiamsi 
accidit,  ut  nervus  supraorbitalis  valde  sit  contusus  et 
distortus.    aodiToaluY  sh  .sonJBi 

Natus  sum  Gustavus  Adolphus  Josephus  Reckmann, 
Dorstenensis,  anno  MDCCCXXXIII  a.  d.  III  Calend. 
Aprilis,  patre  Gustavo,  matre  Ludovica,  e  gente  Cords, 
quos  fatis  superstites  pio  gratoque  animo  veneror.  Fidei 
addictus  sum  catholicae. 

Primis  litterarum  elementis  imbutus,  Progymnasium 
frequentavi  Dorstenense  sex  per  annos,  quo  relicto,  Gym- 
nasium  Richlinghusianum,  quod  tum  florebat  Dir.  Niber- 
ding,  duos  per  annos  adii.  Munitus  testimonio  maturitatis 
m.  Octobri  a.  MDCCCLII  inter  cives  academicos  Wirce- 
burgenses  a  rectore  Magnifico  Hoffmann  receptus  medico- 
rumque  ordini  adscriptus  sum.  Duobus  semestribus  per- 
actis,  ad  alraam  universitatem  Halensem  me  contdi,  ubi 
civibus  acad;  .a  rectore  Magnifico  Leo  adscriptus,  per  tria 
semestria  medicae  artis  studio  operam  dedi,  atque  aestivo 
jam  tempore  anni  MDCCCLV  hanc  musarum  sedem  petii. 

Hisce  interfui  scholis:  -    .  ' 

111.  Osann  de  physice;  '  '  '  ' 

III.  Hoffmann  de  logice; 

111.  Scherer  de  cheniia; 
111.  Leiblein  de  zoologia; 
111.  Schenk  de  botanice  universali; 
m.  Erdmann  de  psychologia; 
111.  Girard  de  mineralogia; 
111.  Koelliker  de  anatomia  et  physiologia; 
111.  Mueller  de  anatomia; 
Hl.  Volkmann  de  anatomia  comparativa; 
111.  Narr  de  encjclopaedia  et  methodologia; 
Hl.  Krukenberg  de  pathologia  et  therapia  universali 
et  speciali; 

111.  Blasius  de  chirurgia  et  akiurgia; 
111.  Krahmer  de  materia  medica; 
iv.   111.  Hohl  de  arte  obstetricia; 
111.  Casper  de  medicina  forensi; 
Exp.  Ebert  de  morbis  neonatorum; 
111.  Romberg  de  pathologia  et  therapia  speciali. 
In  exercitationibus  practicis  anatomicis  mihi  duces 
fuerunt  111.  Koelliker  et  Beat.  d'Alton; 

in  arte  auscultandi  et  percutiendi  Exp.  Traube; 
in  arte  fascias  rite  alligandi  Cel.  Troschel. 
Per  quinque  semestria  in  clinicis  exercitationibus  hosce 
habui  ■ praeceptores : 

111.  Blasius  in  clinico  chirurgico  et  ophthalmiatricoj 
111.  Krukenberg  in  clinico  et  policlinico  medicoji'.iij:,3 
111.  Romberg  in  clinico  medico;  )  m."i 

III.  Busch  in  clinico  obstetricio; 
Exp.  Ebert  in  clinico  pacdiatrico; 

r>'jra<)l  yfj  ,  I,  .III 

Exp.  de  Baerensprung  in  clinico  morborum  sypHli- 
ticorum. 

Quibus  viris,  optime  de  me  meritis,  gratias  ago  sem- 
perque  habebo  quam  maximas. 

Jam  vero  tentaminibus  tara  pbilosopbico  quam  me- 
dico,  uec  minus  examine  rigoroso  superatis,  spero  fore, 
ut  dissertatione  thesibusque  publice  defensis  summi  in 
medicina  et  chirurgia  honores  in  me  conferantur. 

T  H  E  S  E  S. 


1.  In  venis  varicosis  extremitatum  tractandis  convolutio 
venarum,  „enroulement"  dicta,  ceteris  curandi  modis 
est  anteponenda. 

2.  Vulnera  capitis  contusa  conjungenda  sunt  sutura 
cruenta. 

3.  Placenta  fundo  uteri  adnata  manu  est  solvenda. 


